text: Dramatisk overhalings-ulykke lukker vej i to timer
  26 september 2017 kl. 18.35
  To bilister slap nådigt fra voldsom overhalings-ulykke, der tirsdag eftermiddag lukkede Skamlingvejen mellem Kolding og Bjert i to timer
  Ulykken skete tirsdag eftermiddag kort før klokken 16 på Skamlingvejen mellem Kolding og Bjert.
  49-årig kvindelig bilist fra Bjert ville overhale højresvingende bil – og hun overså 21-årig mandlig bilist fra Vejle, hvorfor de to biler kolliderede med voldsom kraft.
  - Trods de stærkt medtagne biler, så slap kvinden med et benbrud og modparten med nogle knoglebrud, hvilket var en nådig udgang for dem, siger vagtchef Henrik dam, Sydøstjyllands Politi, til TV SYD.
  Skamlingvejen var lukket i et par timer, mens oprydningsarbejdet stod på.
  